
ГОДИШНА ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ

В ОБЩИНА ЗЛАТОГРАД ЗА 2020 ГОДИНА
1. ВЪВЕДЕНИЕ 
Читалищата са уникален европейски феномен и са част от нематериалното културно наследство на човечеството. Те са най-широката основа, върху която се изгражда българската култура. Ролята на читалищата като ключов фактор за развитието на културата, а и за активизиране на гражданското общество е огромна. Наред с чисто просветителските функции, които изпълняват, те имат и мисията да бъдат стожери на духа, на родолюбието, на българщината. Възникнали като устойчива структура, те и до днес продължават да имат своя гръбнак. Като мотив за вписването на читалищата, от ЮНЕСКО са посочили, че институцията на българското читалище е място, където по-възрастните членове на обществото предават културно наследство на младите. 

            На територията на Община Златоград функционират 4 читалища – ОНЧ „Просвета 1908“ гр. Златоград, НЧ „Прогрес 1939“ с. Старцево, НЧ „Орфей 1947“ с. Ерма река и  НЧ „Искра 1997“ с. Долен.  

Всички читалища в общината са съдебно регистрирани съобразно Закона за народните читалища (ЗНЧ), някои от които вече и в Регистъра на ЮЛНЦ, а също така са вписани и в Регистъра на народните читалища към Министерството на културата.
2. ЦЕЛИ И ДЕЙНОСТИ ПО ПРОГРАМАТА 
Читалищата са част от културната инфраструктура на Община Златоград. Те работят за изпълнение на културната политика на общината и за превръщането й в привлекателно място за живеене. 
Настоящата програма има за цел да подпомага и да оказва съдействие за повишаване активността на читалищните ръководства, с цел създаване на благоприятна творческа среда за учене през целия живот за всички възрастови групи, ползващи услугите на читалищата в общината.
Друга цел е утвърждаването на читалищата на територията на Община Златоград като необходими и функционални културно-просветни средища с активни информационни, социални и граждански функции. 
Целите на народните читалища са да задоволяват потребностите на гражданите, свързани със: 

1. Развитие и обогатяване на културния живот, социалната и образователната дейност в населеното място, където осъществяват дейността си; 

2. Опазване културно-историческото наследство и традициите на региона и националната ни идентичност; 

3. Разширяване ролята и дейностите на читалищата в малките населени места, в отговор на новите потребности на населението; 

4. Повишаване ролята на читалището, като реален партньор на училището за обединяване и координиране на усилията по образоваността на учениците. 

За постигане на целите читалищата по места извършват разнообразна дейност, съобразена с потребностите и възможностите на местната общност: 

- уреждане и поддържане на библиотеки, читални, фото-, фоно- и видеотеки, както и създаване и поддържане на електронни информационни мрежи; 

- създаването на местни центрове за документиране, архивиране и предаване на знания и умения; 

- популяризиране и представяне на нематериално културно наследство; 

- развиване и подпомагане на любителското художествено творчество; 

- организиране на школи, курсове, клубове, празненства, концерти, ритуали, чествания и други дейности, насочени към всички възрастови групи; 
- събиране и разпространяване на знания за родния край; 

- създаване и съхраняване на етнографски и музейни сбирки.

3. ЗАДАЧИ НА ПРОГРАМАТА 
През 2020 г. Настоятелствата на читалищните институции в Община Златоград ще продължат своята дейност в изпълнението на следните основни задачи: 

* да поддържат старателно и добре да стопанисват и обогатяват предоставената им за безвъзмездно ползване материална база, чрез полагане на сериозни грижи за поддържане на сградите и търсене на финанси за ремонт от алтернативни източници; 

* да разработват и реализират инициативи /проекти за местно развитие и за финансиране на читалищната дейност; 

* да развиват ползотворното сътрудничество между читалищата на територията на общината, на региона и страната; 

* да поддържат активно партньорство с публичните институции и бизнеса за взаимна полза; 

* привличане на нови читалищни членове; 

* разширяване на социалния и възрастов състав в различните форми и събития; 

* организиране на нови форми на художествената дейност, в т. ч. тържества, събирания, изложби и др. прояви и събития, като иновативен подход за развитие на читалищата; 

* търсене на нови модели и механизми за подпомагане и укрепване на читалищната дейност и придобиване на нови знания и опит на читалищните дейци; 

4. ПОДДРЪЖКА НА СГРАДЕН ФОНД И МАТЕРИАЛНАТА БАЗА 
С решение на Общински съвет  Златоград безвъзмездно е отстъпено правото на ползване върху сградите на читалище „Прогрес -1939” с. Старцево и читалище „Орфей-1947” с. Ерма река. 

ОНЧ „Просвета-1908” Златоград се помещава в сграда държавна собственост, предоставена за безвъзмездно ползване и право на управление. Читалището приключи и с втория проект по Програмата за развитие на селските райони за дейности по вътрешен ремонт и подобряване енергийната ефективност на сградата.
Читалище „Искра-1947” с.Долен е настанено в част от сградата на кметството в селото.

Читалищните настоятелства се задължават да спазват всички изисквания на Наредбите на Общински съвет Златоград, а в случаите на отдаване под наем на части от предоставения  имот (без това да пречи на основната дейност на читалището), следва да спазва Наредбата за реда за придобиване, управление и разпореждане с общинско имущество, като получените приходи бъдат използвани за осъществяването на основната му дейност (читалищна дейност). 
За решаването на  проблеми, свързани  с остарялата материално-техническа база и недостиг на средства за ремонт и поддръжка, модернизация на движимата материална база,  се изисква активното партньорство с местните власти и Министерството на културата.

5. ФИНАНСИРАНЕ 
Обезпечаването на читалищните дейности през 2020 г. ще се осъществява чрез финансиране от: 

- Държавната субсидия - за стандарта за една субсидирана бройка са разчетени средства за подпомагане на дейността на читалищата, ремонт, поддръжка, компютърно оборудване и художественотворческа дейност, както и за заплати, други възнаграждения и плащания на персонала, осигурителни вноски и средства, съгласно Закона за здравословни и безопасни условия на труд (ЗЗБУТ); 

- Общинско финансиране – участия в международни и национални конкурси и фестивали; 

- Кандидатстване по проекти към Министерството на културата, евро проекти и програми; 

- Други източници (наеми на помещения, други наеми, членски внос, концертна дейност, спонсори и дарения и др.); 

-  Развиване на допълнителна стопанска дейност, свързана с предмета на основната им дейност, в съответствие с действащото законодателство, като използват приходите от нея за постигане на определените в устава им цели. 
За делегираните от държавата дейности в културата, финансирани чрез бюджетите на общините, стандартите за читалищата са завишени с около 10%.  Субсидираната численост за общината през 2020 г. е за  16 субсидирани бройки,  а сумата на предоставената ни субсидия като държавно-делегирана дейност за 2020 г. възлиза на 167 040 лв. при стандарт за една читалищна бройка – 10 440 лв.        Разпределението на субсидиите се извършва от Комисия, съгласно чл. 23, ал.1 от ЗНЧ в съответствие с Указания за дейността на комисиите, извършващи разпределение на годишната държавна субсидия за читалищата, одобрени от Министерство на културата. 

         Настоятелствата имат финансово-счетоводната отчетност, съобразена със законовите норми, изискващи да се водят грижливо и редовно приходно-разходните документи. В посочен от общината срок, но не по-късно от 31 март, читалищните настоятелства  изготвят финансов отчет за предходната година и отчет за дейността, които се приемат на отчетно събрание, без които нямат право на финансиране съобразно ЗНЧ.
	№
	Читалище
	Щатна бройка
	Месечна субсидия, в лева
	Годишна субсидия за

 2020 г., в  лева

	1.
	ОНЧ „Просвета-1908”, гр. Златоград

	8,5
	7 395,00
	88 740,00

	2.
	НЧ „Прогрес 1939”, с. Старцево

	3
	2 610, 00
	31 320,00

	3.
	НЧ „Орфей-1947”, с. Ерма река

	2,5
	2 175, 00
	26 100,00

	4.
	НЧ „Искра-1977”, с. Долен

	2
	1 740, 00
	20 880,00

	
	Общо за 2020 г.
	16
	
	167 040,00



6.ЧОВЕШКИ РЕСУРСИ 
Съгласно чл. 17, ал.2, т.6 от ЗНЧ, председателят е този, който сключва и прекратява трудовите договори със служителите съобразно бюджета на читалището и въз основа решение на настоятелството. Всяко читалище има ангажирани лица, като техният брой варира в зависимост от големината на населеното място и мащабите на читалищната дейност. Работещите в читалищата носят много отговорности. Дейностите, които извършват, изискват знания от различни области. От тяхната компетентност и умения да работят с хора се определя обликът на читалищната институция и развитието на дейностите. Необходимо е от страна на ръководствата на читалищата, ежегодно да се планират и изпълняват дейности по повишаване квалификацията на персонала съобразно изискванията на нормативната уредба и повишаване качеството на предоставяните дейности, чрез обучителни семинари, кръгли маси, дискусии, работни срещи и др. 

В големите читалищни библиотеки в общината работят библиотечно-информационни специалисти с бакалавърска и магистърска степен. Осигурен е щатен персонал в читалищата чрез държавната субсидия. 

Организационната дейност в читалищата е насочена към създаване на по-добри възможности за работа на читалищните дейци и потребителите. Ще се работи в посока и на създаване на условия за организационна стабилност и утвърждаване ценностите на гражданското общество. 
7.ДЕЙНОСТИ 
За постигане на своите задачи и цели всяко читалище извършва основни дейности, които са подчинени на заложените в закона цели, в православния български календар и в традиционно-битовата обредност: 
Уреждане и поддържане на общодостъпни библиотеки, читални, както и създаване и поддържане на електронни информационни мрежи 
Библиотечната дейност е една от основните дейности на читалищата. Задачата им и през 2020 год. е да функционират и да се развиват като динамичен информационен център, съчетаващ традицията с модерните технологии. Читалищните библиотеки са място и за много различни културни събития, както и за организирани и неформални срещи на общността.
Законът задължава читалищата да извършват безплатно информационно обслужване на гражданите, изграждане на компютърни зали и центрове. Читалищните библиотеки са длъжни да дават възможност на жителите по места да имат безплатен достъп до библиотечния фонд, както и задължително да осигурят абонамент на поне един местен и национален ежедневник. Задължение на настоятелствата е ежегодното обогатяване и обновяване на библиотечния фонд чрез покупка и дарения, съобразно Закона за обществените библиотеки. Фондация „Глобални библиотеки” продължава да действа в читалищните библиотеки в общината. 
През 2019 г. бяха одобрени проектите от конкурсна сесия по програма „Българските библиотеки-съвременни центрове за четене и информираност“ на Министерство на културата на следните читалища:
ОНЧ Просвета 1908 Златоград -  118 тома на стойност – 1173 лв.;
НЧ „Прогрес 1939“ с. Старцево – 124 тома на стойност  – 1186 лв. ;

НЧ „Орфей-1947”, с. Ерма река –  63 тома на стойност – 915 лв.
Основните библиотечни дейности за 2020 г. са насочени към: 

- развитие на библиотеките като основни центрове за духовност, придобиване на знания и информация; 

- библиотечни уроци за популяризиране на основни библиотечни знания и създаване на умения за работа в библиотеката; 

- обновяване на библиотечните колекции с нови и интересни заглавия от различни области на знанието; 

- насърчаване на интереса към книгата и четенето на хартиен носител, включване на библиотеката в седмицата на детската книга и изкуствата за деца, разширяване на инициативата „Маратон на четенето“ в кампания „Голямото четене”; 

- приемане предизвикателства заедно с различни партньори за организирането на събития, с които да достигнат до всяка целева група в обществото; 

- инициативи за повишаване на читателския интерес и популяризиране на книгата,чрез представяне на нови такива, литературни четения, изложбени кътове с книги и др.
Културен живот - организиране на празненства, концерти, чествания, развиване и подпомагане на любителското художествено творчество. 
В изграждането на художествената продукция и нейното осъществяване участват различни възрастови групи – деца, младежи и възрастни, които според своите предпочитания осмислят свободното си време и същевременно създават културен продукт, който се представя в различни общински, регионални, национални и международни събития. Основно място в културния живот заемат утвърдените културни традиции и обменът на културни продукти и идеи. Ежегодните традиционни празници и събития спомагат за изява на постоянно действащите групи и индивидуални изпълнители, за приемствеността между поколенията и обмяна на добри практики, тъй като те са предназначени за всяка възрастова група и се проявяват във всички сфери на изкуството. Съществена част от дейността на читалищата е грижата за разширяване и развитие на любителското художествено творчество. Създават се нови съвременни форми на любителското творчество, отговарящи на интересите на младото поколение. Осигуряват се условия за тяхното развитие. 
През 2020 г. към читалищата на територията на Община Златоград функционират следните колективи:

	№
	Вид и наименование
	Брой участници

	ОНЧ „Просвета - 1908 “ гр. Златоград

	1.
	Мъжка битова група
	8

	2.
	Дамска певческа формация „Надежда”
	12

	3.
	Детски танцов състав  „Звънче“
	20

	4.
	Танцов състав „Акрани“
	22

	5
	Група за популярни и шлагерни песни
	

	6.
	Група за стари  градски песни „Златен полъх“
	9

	7.
	Младежка фолклорна група
	12

	8.
	Школа за гайда
	15

	9.
	Клуб „Хоро”
	35

	НЧ  „Прогрес 1939 “ с. Старцево

	1.
	Детска школа по народно пеене
	10

	2.
	Мъжка фолклорна група
	9

	3.
	Смесена фолклорна група
	7

	НЧ  „Искра – 1997” с. Долен

	1.     Младежки танцов състав  „Искрици”                                                            14

	2.      Женски танцов състав                                                                                    12

	3.      Кукери                                                                                                              10

	4.       Детска танцова група                                                                                     10

	НЧ „ Орфей - 1947“ с. Ерма река

	1.
	Женска битова група
	9

	2
	Клуб Хоро
	10

	3.
	Клуб „Сръчни ръчички”
	20


Читалищните колективи на територията на Община Златоград участват активно в реализирането на публичните прояви в духовна сфера, в местни, регионални, национални и международни форуми, конкурси и фестивали в страната и чужбина съобразно жанровата им определеност
Събиране и разпространяване на знания за родния край – културно-просветна дейност, запазване на обичаите и традициите и утвърждаване на националното самосъзнание. 
Читалището е най-естествения мост между миналото и съвремието. Ролята му при създаването, укрепването и възпроизвеждането на традициите и културата по места е незаменима. Основните цели и задачи в тази насока са: 

- опазване на фолклора и традиционното народно богатство и създаване на условия и възможности за тяхното развитие и популяризиране чрез включването им в програмите за културен туризъм. Във всички читалища функционират любителски състави за фолклор, чиято дейност е да събират и представят националното фолклорно богатство в различните му жанрови форми – обработен фолклор, изворен фолклор, хорово изкуство, народното песенно изкуство, песенен градски фолклор, танцов фолклор, словесен фолклор и клубните форми за народни хора. 

- целенасочена работа по възстановяване на празнично-обредния календар и местните традиции и обичаи. Читалищата организират възстановяват автентични обичаи и местни празници, характерни за даденото населено място. Забелязва се повишаващата роля на читалищата в представянето на българските празници и обичаи. Всички народни читалища в Общината организират и прояви свързани с традиционния битов и православен календар.
Читалищата ежегодно организират изяви по различни поводи, чествания на исторически събития, годишнини на родолюбиви българи и личности, оставили траен отпечатък в обществения живот, бележити дати от местен и национален характер (3 март - национален празник, 6 май, 24 май, 6 септември, 22 септември, 1 ноември - официални празници). По традиция в  организацията на селищните празници  основна роля имат местните читалища съвместно с кметствата. За реализирането на инициативите се търси и подкрепата на детски градини, училищни ръководства и местни организации. 

Етнографска  сбирка с характерни за бита и историята на общността предмети се съхранява  и до обогатява  в читалището в с. Старцево.
Читалищата е нужно да създават условия за приемственост на традицията и обновяването и с адекватни за съвремието прояви, задоволяващи исканията на младите хора - клубове по интереси , кръжоци, школи по музика и танци и др. Тяхна задача е да привлекат в управлението и творческите формации млади хора, съпричастни на читалищното дело, които чрез социалните мрежи да общуват и популяризират читалищното дело.
Социална политика на читалището, в т.ч. доброволческа дейност; работа с различни възрастови групи; работа с хора с увреждания и осигуряване на достъп на тези хора до дейността на читалището; работа с представители на етнически общности. 
Разширяване на социалния обхват на читалищната дейност, в това число и с малцинствените групи, хора с физически увреждания и др. Формиране на читалището като социално значимо място за общуване и контакти, реализиране на успешни социални практики и дарителски акции, повишаване на ролята на читалищата за социална и културна интеграция на различни социални и етнически общности, иницииране на доброволческа дейност, работа с различни възрастови групи, работа с хора с увреждания и осигуряване на достъп на тези хора до дейността на читалището.
В настоящия раздел са включени годишните програми на всяко читалище от Община Златоград за 2020 година, както следва:


Приложение №1 – Годишна програма на ОНЧ „Просвета-1908” Златоград


Приложение № 2 – Годишна програма на НЧ „Прогрес 1939” Старцево


Приложение № 3 – Годишна програма на НЧ „Орфей - 1947” Ерма река


Приложение № 4 – Годишна програма на НЧ „Искра- 1997” Долен
8. ПАРТНЬОРИ 
Читалищата осъществяват своята дейност в пряко сътрудничество помежду си, със съдействието на Община Златоград, на кметствата в населените места, РЕКИЦ - Смолян, Регионална библиотека – Смолян, образователни и културни институции, неправителствени организации и сдружения в областта на културата и образованието, медии, спортни клубове и др. 
9.ЗАКЛЮЧЕНИЕ 
Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници и събития, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес към получаване на нови знания; реализирането на разнообразни и иновативни инициативи ще допринесе за обогатяване на културния живот в общината; усвояването на знания за новите информационни технологии ще отвори врата към необятното глобално пространство. Реализирането на поставените цели и задачи в Програмата за развитие на читалищната дейност в Община Златоград през 2020 г. изисква да се обединят усилията и ресурсите на всички страни, участващи в нейната реализация. 
Годишната програма за развитие на читалищната дейност в Община Златоград за 2020 година е създадена в изпълнение на чл. 26а, ал. 2 от Закона за народните читалища, въз основа на направените от читалищните настоятелства в общината предложения за дейността им през 2020 година. В нея са визирани най-общите положения, залегнали в плановете на отделните читалища. Тя е отворен документ и при необходимост може да бъде допълвана или променяна, но без финансови ангажименти. 

(Програмата е приета с решение на Общински съвет № З 54 от 27.022020г.)
